מרקו כרמל

מרקו כרמל (נולד ב-15 ביולי 1965) הוא במאי קולנוע ותסריטאי ישראלי. כרמל נולד בצרפת. בשנת 1977 עלה לישראל עם הוריו ועבר להתגורר באור עקיבא שם התקבל ללהקה המקומית "אורות". בשנת 1991 סיים את לימודיו בבית הספר לאומנות הצילום והקולנוע קמרה אובסקורה במסגרת מגמת בימוי ותסריטאות. עם סיום לימודיו חזר לאור עקיבא, כדי לצלם את סרט הגמר "ארחי פרחי". הסרט זכה בפרס בוגרי קמרה אובסקורה והוצג בפסטיבל ירושלים, פסטיבל מונפלייה והוקרן בערוץ 2. כרמל ביים גם תוכניות לטלוויזיה לילדים, כגון "סיפורי סומסום" ו"ילדי הים האדום" (לערוץ לוגי); ופרקים לסדרה "החרצופים" בערוץ 2, "דאוס" - (בימוי) עונה 2 (יוצרי הסדרה גידי דר ודני וסרמן - הסדרה זכתה בשני פרסי אופיר כולל סדרת הנוער של השנה) ו"שוברי גלים". "נשרים" - דרמת נוער בשמונה פרקים ללוגי (תסריט אסתר נמדר תמאם וחן קליימן). ב-2013 עלתה לשידור בערוץ ויוה הסדרה "אניגמה" בבימויו. ב-2016 ביים את הסרט "כמעט מפורסמת". בפברואר 2018 עלתה בערוץ רשת 13 סדרת דרמה פסיכולוגית שביים בשם "הרמון" שמבוססת על הכת של גואל רצון. בסדרה משחקים אלון אבוטבול, חן אמסלם, אסי לוי ויורם טולדנו. בשנת 2018 ביים את הסרט "פרא אציל" שזכה בשני פרסי אוסקר הישראלי (פרסי אופיר), והיה מועמד לחמישה פרסים, הסרט על-פי סיפרו של דוד בוסי. בכיכובם של נוה צור, אלון אבוטבול, מוריס כהן, ליאת אקטע ושירה האס. מרקו כרמל הוא אחיו הגדול של המוזיקאי יגאל כרמל. השניים הרבו לשתף פעולה, כאשר יגאל יצר את הפסקול של הסדרות שביים מרקו. הרמון -(2017) בימוי עבור רשת, יוצרים גדי טאוב, הדר גלרון וענת ברזילי-הפקה אנדלמול אחותי היפה (2011) - סרט על אנשים קשי יום, יוצאי מרוקו, על אמונותיהם, חרמותיהם ואהבותיהם. בהשתתפות אוולין הגואל, ריימונד אמסלם, משה איבגי ונורמן עיסא; היה מועמד ל-11 פרסי אופיר וזכה בשניים כמו אבא שלך (2007, צרפתית: Comme ton père) - סרט על משפחה המהגרת לצרפת בשנת 1968, נתקלת בקשיי הגירה ומסתבכת עם החוק. בהשתתפות יעל אבקסיס, גד אלמלח ורישאר ברי; התסריט, ילדי שטח ההפקר - זכה בפרס "קרן מיקי" לקולנוע בשנת 2003 מטריפולי לברגן בלזן (2005), סרט תיעודי, העוסק בגורלה של יהדות לוב במהלך השואה, אחד מתוך שני סרטים בסדרת "שאלה של זמן" נס בשרון (1998) - סרט תיעודי על מחזמר שמעלים אסירים בכלא השרון שניות של תהילה-סרט דוקומנטרי עבור ערוץ 8 המלווה ניצבים בקולנוע הישראלי. כמעט מפורסמת (2017) - קומדיית דרמה המבוססת על ספרה של מיכל בכר. בכיכובם של עומר דרור, נועה קירל, עמית פרקש, ניב סולטן ונואל ברקוביץ'. פרא אציל (2019) - סרט קולנוע דרמטי בכיכובם של נוה צור, ליאת אקטע, אלון אבוטבול, מוריס כהן ושירה האס. פריס בוטיק (2021) קומדיה רומנטית עם נלי תגר, אנחל בונני, מוריס כהן, גו'זפין דרי, הפקה של יו סי אם . אורגם בי (2023) דרמת מסע וגלישה עם מאור שוויצר ,ג'ואי ריגר, ידין גלמו ומירה צור, הפקה של יוסי אם בשותפות עם אהרון שדה ויונייטד קינג . אתר האינטרנט הרשמי של מרקו כרמל מרקו כרמל, במיזם "אישים" לתיעוד היצירה הישראלית מרקו כרמל, במסד הנתונים הקולנועיים IMDb (באנגלית) מרקו כרמל, באתר "אידיבי", מאגר הידע העברי לקולנוע ישראלי ועולמי מרקו כרמל, באתר ספר הקולנוע הישראלי מרקו כרמל, באתר AllMovie (באנגלית) מרקו כרמל, במסד הנתונים הקולנועיים KinoPoisk (ברוסית) כרמל באתר איגוד הבמאים והתסריטאים הישראלים נירית אנדרמן, רוחות של תשוקה, באתר הארץ, 16 בספטמבר 2011 אינה טוקר, מרקו כרמל: "אבא שלי ביצע 36 שודים ועכשיו הוא סבא חמוד", באתר ynet, 14 בפברואר 2019 הוכרזו זוכי תחרות התסריטים של "קרן מיקי", באתר ynet, 28 ביולי 2003 גואל פינטו, גם אנחנו היינו שם, באתר הארץ, 4 במאי 2005 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.